Κάτσε εδώ.
Εντάξει.
Ορίστε.
Τέλεια.
Εντάξει.
Αυτή λοιπόν είναι η απάντηση στην 1η Σεζόν από τον Τζιμ Μπομπ και τη Μισέλ.
"Το ντοκιμαντέρ που μιλάει για εμάς είναι θλιβερό".
Η Μισέλ κι ο Τζιμ Μπομπ Ντάγκαρ πέρασαν στην αντεπίθεση
αφού ένα σοκαριστικό ντοκιμαντέρ αποκαλύπτει τα οικογενειακά τους μυστικά.
"Βλέπουμε σ' αυτό τα μίντια κι ανθρώπους με κακές προθέσεις,
να βλάπτουν αγαπημένους μας".
Πω πω! "Παρουσιάζει πολλά και πολλούς
από υποτιμητική και υπερβολική σκοπιά".
Ήταν μεγάλη νίκη για τα θύματα θρησκευτικής κακοποίησης.
Ήταν πολύ ακριβές. Ένιωσα ότι δικαιώθηκα.
"Ο καλύτερος τρόπος
να διορθώσουμε σχέσεις ή να συμφιλιωθούμε είναι μέσω της αγάπης
κατ' ιδίαν".
Με εκνευρίζει.
Το κάνει.
Απλά… Θέλω πολύ να του πω τι συμβαίνει.
Πόσο δύσκολο ήταν.
Λες και η 1η Σεζόν ήταν ιερή προσβολή.
Ας δούμε τις πιο σοκαριστικές αποκαλύψεις
από το ντοκιμαντέρ για τους Ντάγκαρ στο Prime.
Χαμός. Δείτε το για να τα πούμε.
Δεν είμαι καλά.
Θεέ μου. Στα σόσιαλ έγινε χαμός.
Όλοι αυτοί οι άνθρωποι που δεν ήταν
στην τρέλα του ΙΒΑΖ.
Με κάποιο τρόπο συσχετίζονταν.
Αυτή είναι η κορυφή του παγόβουνου, να ξέρετε.
Είναι κυριολεκτικά μόνο η αρχή.
Πολλές ιστορίες για τελείως τρελά συστήματα πεποιθήσεων.
Γιατί δεν αφορά την εκκλησία ή τη θρησκεία.
Βρίσκουν "νέους κανόνες" που δεν είναι
-βιβλικές ούτε από τον Θεό. -Ναι.
-Είναι απλά μπούρδες κάποιου ανθρώπου. -Μπούρδες.
Είναι!
Κι ακόμα κι όταν λένε, ξέρεις, "Στο όνομα του Ιησού",
δεν είναι πάντα έτσι.
Ωραία, καλή Σεζόν 2 του Ευλογημένες Οικογένειες.
Ξεκινάμε.
Φύγαμε.
Όταν πήρα μήνυμα ότι θα γινόταν αυτή η εκπομπή,
το πρώτο που απάντησα ήταν "Ήξερα ότι θα ερχόταν αυτή η μέρα".
Έχεις ποτέ μια ανάμνηση που ξέρεις
ότι είναι κοινή με άλλους νυν ή πρώην ευαγγελικούς;
Αυτά είναι όλα μου τα πράγματα από την Εφηβική Μανία.
Υπήρχε μια διακονία ονόματι Εφηβική Μανία.
-Εφηβική Μανία. -Ε.Μ.
Διακονίες Ε.Μ.
Άκουσες ποτέ για την Εφηβική Μανία;
Ήταν πολύ τρελό και παράξενο.
Τους έλεγαν ότι θα πάνε σε μια μεγάλη συναυλία,
ένα καλό μέρος για να γνωρίσεις άλλους χριστιανούς.
Αυτό ακριβώς μας έλεγαν.
-Πήγες; -Γιατί πήγα σε μία.
Εντάξει.
ΔΙΑΚΟΝΙΕΣ ΕΦΗΒΙΚΗ ΜΑΝΙΑ
Πώς να καταλάβεις ότι ανήκεις σε αίρεση;
Δεν το καταλαβαίνεις.
Μέχρι να έρθει κάποιος και…
-"Αυτό είναι κακό, είναι αίρεση". -Ναι.
Η Εφηβική Μανία ήταν η μεγαλύτερη χριστιανική οργάνωση νέων της Αμερικής.
Και ο ιδρυτής, ο Ρον Λους, είναι ένας θιασάρχης.
Είναι ο Θεός!
Μια συνάντηση με τον Υιό του Θεού!
"Αγαπάς τον Θεό ή αγαπάς τον Θεό;"
Η Ε.Μ. είχε τρεις κύριους κλάδους.
Απόκτησε τη Φλόγα.
Είναι σαν Κοατσέλα για νέους.
Παίζει μουσική, εκθαμβωτικά φώτα, φωτιές.
Ήταν παιδιά που ανέβαζαν παραστάσεις σε στάδια.
Οι ιεραποστολές της Παγκόσμιες Εξορμήσεις.
Δεν θες να ταξιδέψεις και να σώσεις κόσμο για τον Ιησού;
Είχαν την Ακαδημία Τιμής, που ήταν ένα χριστιανικό στρατόπεδο.
-Ήσουν στους πεζοναύτες του κινήματος. -Υπήρχε μεγάλη αποδοχή.
Με αυτούς ήθελα να είμαι. Ήταν οι δικοί μου.
Πιστεύαμε ότι αλλάζαμε τον κόσμο.
Αλλά μετά, γίνεται αλλόκοτο.
Πρόκειται να περάσετε την πιο έντονη εκπαίδευση που ξέρω στο σώμα του Χριστού.
Για δείτε σας, είστε υπέροχοι! Είστε ολόκληρος στρατός!
Δεν θα σου πουν ποτέ
"Μην μπεις στο φέρετρο όσο ζεις ακόμα".
Με άνοιξαν 23 εκατοστά,
κόντεψα να πεθάνω,
κι είπε "Φέρεις στο σώμα σου το σημάδι ενός πρωτοπόρου".
Ο Ιησούς είπε ότι θα μας παιδέψουν, μα όχι οι δικοί Του.
Ήταν μια απάτη με όλο και πιο αηδιαστικά κίνητρα.
Δεν ήσουν μόνο παιδί του Θεού, ήσουν επίσης μέρος ενός πολιτικού σχεδίου.
Πρέπει είτε να πολεμήσουμε είτε να γίνουμε σκλάβοι.
Κι αν πούμε ότι θέλουμε να ακουστεί η φωνή μας αντί της φωνής σου;
Έβλεπα φασισμό μπροστά μου σε τεράστια κλίμακα.
Η Εφηβική Μανία ήταν μέρος ενός μεγάλου κινήματος
από σημαντικούς πολιτικούς παράγοντες για να ανατρέψουν την τάξη.
Είναι η γενιά που ανατράφηκε για να καταλάβει την εξουσία.
Ήρθε το τέλος της δημοκρατίας.
Σ' εμάς ανήκει η χώρα όχι σ' αυτούς.
Σχεδιάζουν να τροποποιήσουν το Σύνταγμα.
Δεν νομίζω ότι η χώρα θα επιβιώσει.
Είναι πόλεμος. Με ποια πλευρά είσαι;
Να τους σταματήσουν.
ΕΥΛΟΓΗΜΕΝΕΣ ΟΙΚΟΓΕΝΕΙΕΣ: ΕΝΑΣ ΕΦΗΒΙΚΟΣ ΙΕΡΟΣ ΠΟΛΕΜΟΣ
ΜΑΪΚΑ
Ξεκίνα με τις εύκολες όσο είμαι λίγο αγχωμένη, για να χαλαρώσω.
ΜΑΪΚΑ ΡΙΝΓΚΟ ΑΠΟΦΟΙΤΗ Ε.Μ.
Θα είναι πολύ εύκολο.
Ευκολότερο του να ρίξεις μια αίρεση;
Μεγάλωσα στην Τάμπα της Φλόριντα.
Αγαπούσα τη Φλόριντα γιατί μου άρεσε η ζέστη
και μου άρεσε το κολύμπι και η παραλία.
Ο μπαμπάς μου πέθανε όταν ήμουν 11.
Είμαι μοναχοπαίδι. Μεγάλωσα με τη μαμά μου.
Η βασική μου κοινωνικοποίηση ήταν στην εκκλησία.
Πήγαινα στην εκκλησία έξι μέρες τη βδομάδα, επτά.
Διάβασα ολόκληρη την Αγία Γραφή σε έναν χρόνο στα 15 μου.
Η ομάδα νέων ήταν κάτι απαραίτητο.
Κάθε Τετάρτη, Κυριακή μετά την εκκλησία κάναμε παρέα.
Ήταν οι φίλοι μου.
Η ομάδα νέων ξεκινούσε στα 13,
αλλά αν ήσουν συναισθηματικά έτοιμος, στα 12.
Εγώ ήμουν.
Είχα γονείς πάστορες.
Ήθελαν να γίνω πάστορας
για να λένε "Αιδεσιμότατε, τι κάνεις;"
Έπρεπε να συμμετέχεις σε κάποια διακονία της εκκλησίας
όπως στη χορωδία, στο θέατρο.
Η πρώτη μου ήταν ο χορός.
Ο χορός έγινε τόπος έκφρασης για μένα.
Ήταν σαν μια σωματική αναπαράσταση του τι αισθανόμουν μέσα μου.
Ήταν ιδιαίτερες στιγμές επειδή όλοι συνδεόμασταν.
Ήμασταν ευαγγελιστές μιλένιαλ επειδή ήμασταν τα καλά παιδιά.
Όσο μεγάλωνα ένιωθα ότι το Χόλιγουντ δεν καταλάβαινε τον χριστιανισμό.
Όταν έβλεπα κάποια ταινία,
έλεγα "Είναι μια κακή καρικατούρα,
χωρίς κάποια θετική άποψη. Μοιάζει με κοροϊδία
ή σαν να μην έχουν συναντήσει ποτέ αληθινό χριστιανό".
Για ακούστε.
Ο Θεός είπε στον Νώε Θα γίνετε λούτσα, πλάτσα-πλούτσα
Πω πω, ακριβώς αυτό.
Είναι η δεκαετία του '90, γεμάτη πολιτισμό.
Σας προκαλώ να με κατηγορήσετε.
Με καταναλωτική κουλτούρα, κινούμενα σχέδια, περιοδικά, ταινίες,
ήταν πολύ έντονο.
Εδώ πέρα, έχουμε 50 ελεύθερες γυναίκες.
Εδώ, έχουμε 50 εργένηδες.
Στο Singled Out του MTV.
Στέφαν, εδώ Σόνια, θέλω να σου κατεβάσω τα παντελόνια.
Ένιωθες σαν θύμα σεξουαλικής επίθεσης
αυτών των κοσμικών απόψεων στα ΜΜΕ.
Τότε ήταν το ζενίθ του MTV.
Η ποπ κουλτούρα προωθούσε τη σεξουαλική ανηθικότητα,
και άλλες ασεβείς απόψεις.
Η κοσμική κουλτούρα ήταν κάτι σαν πόρτα που αν την ανοίξεις λίγο
ο διάβολος θα μπούκαρε μέσα με ευκολία.
MTV ΜΟΥΣΙΚΗ ΤΗΛΕΟΡΑΣΗ
Μεγαλώνοντας, άκουγα κυρίως χριστιανικό ραδιόφωνο.
Επίσης ακούγαμε τον κρατικό σταθμό.
Άκουσα κάποτε να τον αποκαλούν διεστραμμένο.
ΣΑΡΑ ΜΑΚΑΜΟΝ ΑΝΤΑΠΟΚΡΙΤΡΙΑ ΚΡΑΤΙΚΟΥ ΣΤΑΘΜΟΥ
Μεγάλωσα ακούγοντας τον Τζέιμς Ντόμπσον.
Ψυχολόγος με τη ραδιοφωνική εκπομπή Συγκεντρώσου στην Οικογένεια
που έλεγε κυρίως
πώς να είσαι καλός γονιός, ευτυχισμένος,
από την άποψη των ευαγγελιστών.
Αυτός είναι ο λόγος που πολλά παιδιά ευαγγελιστών
τιμωρούνταν σωματικά.
-Μια ολόκληρη γενιά… -Ναι.
…θα ήθελε να με πετύχει σε ένα έρημο δρομάκι.
Ο Ντόμπσον έγινε πολύ πιο ενεργός πολιτικά.
Μικρή άκουγα ότι έπρεπε να προσευχόμαστε στον Θεό
για την επαναφορά του χριστιανικού χαρακτήρα της Αμερικής.
Οι οικογενειάρχες που είναι απλοί άνθρωποι,
ανησυχούν ιδιαίτερα για μια κουλτούρα που είναι σε πόλεμο με αυτά που πιστεύουν.
Το Χόλιγουντ, η βιομηχανία της ροκ μουσικής, η τηλεόραση.
Προήλθε από μια ανησυχία ότι η κουλτούρα ήταν διεφθαρμένη.
Συζητούσαν για πνευματικό πόλεμο
και για το πώς θα πολεμήσουμε ενάντια στο κακό.
Ήταν αυτό που μας ώθησε
να θέλουμε να διαδώσουμε τον χριστιανισμό στο ευρύτερο κοινό.
Θέλαμε να σώσουμε όλο τον κόσμο, όχι μόνο τους εαυτούς μας.
ΜΟΝΟΣ ΣΤΟ ΣΠΙΤΙ
Να μου το σερβίρει Όχι με το κερασάκι από πάνω
Αν στον κόσμο αρέσει αυτό το στιλ μουσικής,
τότε, πρέπει να του δώσουμε αυτό το στιλ μουσικής
ως εναλλακτική λύση, αλλά με ένα μυστικό χριστιανικό μήνυμα.
Πείτε μου ποιος είναι στα πέριξ
Ο Ι.Χ.
Λέμε τον Ιησού Ι.Χ. Είναι πολύ μάγκικο.
Γεννήθηκε από μια παρθένα ονόματι Μαρία
Τα Χριστούγεννα Μάτωσε και πέθανε στον σταυρό
Γιατί το θυμάμαι αυτό; Δεν ξέρω.
Μα νόμιζα ότι ήμουν μάγκας
γιατί "Ραπάρω σαν τον Κάρμαν".
Είπαμε "Ας δημιουργήσουμε το χριστιανικό αντίστοιχο,
και ίσως νικήσουμε το MTV".
Είμαστε απλώς ένα μάτσο φανατικοί του Ιησού.
Τι θα πει ο κόσμος όταν ακούσει Ότι είμαι ένας φανατικός του Ιησού;
Είπα "Χριστιανικό ροκ. Τέλεια".
-Σαν… -Νομίζω ότι ήμουν πολύ νέα.
Πολεμούσα πνευματικά για την αλλαγή.
-Ήσουν παιδί. -Μικρό παιδί.
-Ήσουν τόσο κακός. -Γι' αυτό μαλώναμε.
Ο αδελφικός μας ανταγωνισμός ήταν έντονα θρησκευτικός.
Ονειρεύτηκα ότι πήγα στον Παράδεισο
Κι ήσουν εκεί μαζί μου
Ο μπαμπάς μας είναι ο Ρέι Μπολτζ.
Τραγουδούσε θεόπνευστη χριστιανική μουσική.
Σ' ευχαριστώ που έδωσες στον Κύριο
Έγινε διάσημος ευαγγελιστής.
Είχαμε το δικό μας μικρό οικοσύστημα με διασημότητες
που ήταν πολύ καλύτερο από τον υπόλοιπο ασεβή κόσμο.
ΤΖΕΦ ΣΑΡΛΕΤ ΔΗΜΟΣΙΟΓΡΑΦΟΣ
Γράφω για τα ποικίλα είδη
θρησκευτικής έκφρασης εδώ και 25 χρόνια.
THE UNDERTOW ΜΠΕΣΤ ΣΕΛΕΡ
Τότε, έγραφα για το περιοδικό Rolling Stone.
Δούλευα ένα μεγάλο θέμα
σχετικά με αυτούς τους επίλεκτους χριστιανούς συντηρητικούς πολιτικούς.
Τους λέω πολιτικούς γιατί αυτό ήταν περισσότερο,
παρά θρησκευόμενοι.
Το '90, σχεδόν ένας στους τέσσερις ήταν λευκοί ευαγγελιστές.
Ήταν ένα τεράστιο εκλογικό μπλοκ.
Και οι ηγέτες τους μπορούσαν εύκολα να κινητοποιήσουν ψηφοφόρους.
Εννέα εκατομμύρια νέοι ψηφοφόροι, παρακινήθηκαν το 1994 να ψηφίσουν,
και ψήφισαν Ρεπουμπλικάνους.
Ήμασταν θυμωμένοι με την κατεύθυνση της χώρας,
κι ανυπομονούσαμε.
ΣΥΝΤΗΡΗΤΙΚΟΙ ΧΡΙΣΤΙΑΝΟΙ ΣΤΟ ΚΟΓΚΡΕΣΟ
Αλλά οι υποσχέσεις αυτών των πολιτικών δεν τηρήθηκαν.
Οι Ρεπουμπλικανοί υποσχέθηκαν.
Ήταν βασικά υπέρ της οικογένειας, υπέρ της ζωής, υπέρ της ηθικής ατζέντας.
Αυτό αντιπροσώπευαν.
Αλλά αφού ψηφίστηκαν
δεν τήρησαν καμία υπόσχεση, και αυτό είναι προδοσία.
Αυτό ήταν το πολιτικό ζήτημα. "Ήταν μεγάλο λάθος.
Θα παλέψω πιο σκληρά,
και στο τέλος θα νικήσουμε".
Πιστεύω ότι δεν είμαι ο μόνος που λέει "Φτάνει πια",
αλλά ότι θα το πουν κι εκατομμύρια άλλοι.
Ο Τζέιμς Ντόμπσον ένωσε
άλλους θρήσκους πολιτικούς ηγέτες.
Είχαν την ιδέα να ανακαταλάβουν την Αμερική, και σκέφτονται
"Πώς, όχι μόνο θα εκλέξουμε κάποιον τώρα,
αλλά πώς θα φτάσουμε μακριά;
Ήρθε η ώρα να ανεβούμε επίπεδο".
Η βασική ιδέα ήταν "Τώρα το επιδιώκουμε σε πολλά και διαφορετικά μέτωπα".
Μέρος της αποστολής ήταν να εκπαιδεύσει μια γενιά
που θα κάνει ξανά τον κόσμο και το έθνος θεοσεβούμενο.
Πρέπει η Αμερική να ξαναγίνει ένα χριστιανικό έθνος.
Διψούσαν για νεολαία.
Χρειαζόσουν κάποιον που θα είχε απήχηση στα παιδιά αυτά.
Πώς κερδίζεις έναν πολιτισμικό πόλεμο; Χτίζοντας μια κουλτούρα πολέμου.
Και εκεί ξεκινάει ο Ρον.
Μ' ακούτε; Εξυπηρετήστε με, παρακαλώ. Βιάζομαι πολύ.
Τι σημαίνει να αγαπάς εξολοκλήρου τον Θεό;
Έχετε ιδέα;
Να αφιερώνεις όλη σου τη ζωή στον Θεό.
Πρέπει να γυρίσω.
Ποιος είσαι εσύ;
Είμαι ο Ρον Λους.
Ο Ρον Λους είναι πολύ παθιασμένος.
ΝΤΑΝΙ ΡΟΚΑ-ΧΕΡΜΠΕΡΤ ΑΠΟΦΟΙΤΗ Ε.Μ.
Είναι τέλειο νέοι να μάχονται για τον Θεό.
Υπερβολικά έντονος.
ΖΑΚΑΡΑΪΑ ΝΤΟΥΡ ΑΠΟΦΟΙΤΟΣ Ε.Μ.
Χρειαζόμαστε επανάσταση!
Ο Ρον ήταν ασταμάτητος.
Ο Ρον ήταν σχεδόν σαν θεϊκή, μυθική φιγούρα.
-Ήταν στο… -Fire by Nite.
Το Fire by Nite ήταν σαν το MTV της χριστιανικής τηλεόρασης.
Ροκ συγκροτήματα, καλεσμένοι, και ο Ρον Λους ήταν συμπαρουσιαστής.
Κάνει το κομμάτι που λέγεται "Της Μόδας".
Ξεκινάει την τάση στη χριστιανική κουλτούρα.
Το Rolling Stone γράφει
ότι στη χριστιανική μπάντα Stryper πίνουν και καπνίζουν.
Το αναφέρουμε για να δείτε αν ήταν χριστιανοί,
αν ακόμα είναι, και τι μήνυμα περνάνε.
Ακούγαμε το όνομά του στο σπίτι μου μεγαλώνοντας.
Είχε μια υπέροχη χαίτη που ανέμιζε.
Κουνιόταν και…
"Πρέπει να σας πω".
Πρέπει να ανέβω για να τον ρίξω,
να τον γκρεμίσω και να τον λιώσω.
Είναι πάρα πολύ συναρπαστικό.
Ήμασταν ξετρελαμένοι.
Χάραξε τον δρόμο λέγοντας "Δεν πειράζει να τρελαίνεσαι για τον Ιησού".
Ζω για τον Θεό και δεν θα κάνω πίσω!
Είναι πολύ αφοσιωμένος στον Θεό,
κι επίσης πολύ "Χρειαζόμαστε τον Θεό!
Είμαστε σε πόλεμο!
Πρέπει να σοβαρευτείς με την πίστη σου!"
"Όλα τόσο έντονα και ο Θεός είναι…"
Δεν είχα ξαναδεί ποτέ κάτι τέτοιο.
Νιώθαμε πως ήταν φυσικός και αληθινός.
Οργισμένος νέος.
Ίσως κάποιος νέος να μας πει αν ξέρει ποιος είναι ο Ιησούς.
Νομίζω ότι ο Ρον ήταν ένας ιδιοφυής σόουμαν.
-Πώς είσαστε απόψε; -Καλά είμαι.
Ποιος είναι ο Ιησούς Χριστός;
Είναι ο σωτήρας μου.
Μου αρέσει ο Θεός και τα λοιπά, ναι.
Δεν ξέρω τι θεωρώ τον Ιησού Χριστό.
Δεν μου αρέσουν αυτά.
Υπάρχουν χιλιάδες έφηβοι και νέοι άνθρωποι,
που έχουν αλλάξει ριζικά τη ζωή τους,
από το σκοτάδι στο φως.
Το MTV δηλητηριάζει τα μυαλά της Αμερικής.
Με δηλητήριο που χώνεται μέσα σου, και είναι σαν καρκίνος.
Μαυρίζει την καρδιά και την αυτοεκτίμησή σου,
σε κάνει να απομακρύνεσαι και να μην πιστεύεις στον Θεό.
Ο Ρον μισούσε το MTV.
Μισούσε το MTV.
Λέει πόσο κακό είναι το MTV και σκέφτομαι "Πρέπει να είναι πολύ κακό".
Ζητήσαμε από τους γονείς μας να μπλοκάρουμε το MTV.
Είπαμε "Δεν το θέλουμε στην τηλεόρασή μας.
Πρέπει να αντισταθούμε,
και ενάντια στην εταιρεία καλωδιακής που το περιλαμβάνει".
-Και έτσι… -Ήταν μποϊκοτάζ.
Ο Θεός θέλει νέους μαθητές με το κεφάλι ψηλά
τη Δευτέρα, Τρίτη και Τετάρτη. Είναι εφικτό…
Αυτός και η γυναίκα του, η Κέιτι, αποφάσισαν
να ξεκινήσουν μια εκστρατεία ονόματι Διακονίες Εφηβική Μανία.
ΕΦΗΒΙΚΗ ΜΑΝΙΑ
Μαζί μου ο Ρον Λους, από τις Διακονίες Εφηβική Μανία.
ΣΥΝΕΝΤΕΥΞΗ ΡΟΝ ΛΟΥΣ 1992
-Γεια, Ρον. -Γεια.
Έψαξα για το όνομά σου.
Για όσους δεν ξέρουν τις Διακονίες Εφηβική Μανία,
πες μας λίγα λόγια.
Στην Εφηβική Μανία
πηγαίνουμε εφήβους σε καλοκαιρινές αποστολές στον κόσμο.
Την τελευταία φορά, πήγαμε σχεδόν 1.100 έφηβους επαναστάτες.
Στην αρχή, ο στόχος της Εφηβικής Μανίας ήταν να πάει εφήβους σε αποστολές.
Βγείτε στον κόσμο και πείτε σε όλους τους απρόσιτους ανθρώπους
για τα καλά νέα του Ιησού.
Θα πάμε το Ευαγγέλιο στις λεωφόρους
εκείνων από όλα τα μονοπάτια της ζωής…
Ο Ρον πίστευε πως αν κάθε έθνος
άνοιγε την καρδιά του στον Ιησού,
ο Ιησούς θα επέστρεφε.
Με αυτές τις αποστολές, λοιπόν,
θα επέστρεφε πιο γρήγορα.
Είμαστε σε μια βάρκα στη Μαύρη Θάλασσα
με ένα μάτσο έφηβους με ελεύθερο χρόνο.
Περνάτε υπέροχα εδώ;
Το πρώτο μας καλοκαίρι, πήγαμε 60 στη Γουατεμάλα.
Είμαι εδώ στο Μεξικό.
Έφηβοι προσηλυτίζουν βουδιστές που λατρεύουν πέτρες
και είναι υπέροχο, Μπλέιν.
Θέλω να υπενθυμίσω σε όσους έρθουν μαζί μας,
για το FBN της Εφηβικής Μανίας
κάντε την αίτησή σας αμέσως.
Ταξίδευαν από πολιτεία σε πολιτεία,
από ομάδα σε ομάδα.
Υπήρχε ένα μήνυμα για την έσχατη μέρα
προσανατολισμένο στους εφήβους και στη γενιά του MTV.
Και μετά ζητούσαν από τον κόσμο να έρθει σε αποστολές το καλοκαίρι.
Ακόμα και όταν είναι σε μικρή σκηνή, καταλαβαίνει ότι κάθε νεαρός πάστορας
είναι ένα θεμέλιο
για το επόμενο και μεγαλύτερο βήμα.
Ο Θεός ψάχνει για μια νέα γενιά
που δεν εξαπατείται από αυτά που τους επιβάλει ο κόσμος.
Μιλάμε για μια νέα γενιά
που δεν κρύβεται.
Κατάλαβε πώς να κερδίσει τη νεολαία
επειδή ήταν κι εκείνος πληγωμένος από τη νιότη του.
Δεν έχω καμία καλή ανάμνηση ως παιδί.
Ήταν πολύ άσχημα τα πράγματα.
Οι γονείς μου χώρισαν στα επτά μου, κι έμενα με τη μαμά μου
για το μεγαλύτερο μέρος της ζωής μου, και με κακοποιούσαν,
και μερικές φορές πήγαινα σχολείο με μώλωπες και τέτοια.
Μεγάλωσε σκληρά.
Στα 15 του, το έσκασε για να βρει τον πατέρα του που τους είχε εγκαταλείψει.
Και σκεφτόταν "Αν απλώς έβρισκα τον καλό μου πατέρα".
Την πρώτη νύχτα με τον μπαμπά μου,
μου λέει "Αν δοκιμάσεις χόρτο,
φέρ' το σπίτι για να το δοκιμάσουμε μαζί".
Έτσι το έφερα σπίτι και δοκιμάσαμε μαζί.
Και η ζωή μου χειροτέρεψε μέχρι που ένας φίλος μού είπε να πάω στην εκκλησία.
Περιγράφει αυτή την κατάμεστη μικρή εκκλησία γεμάτη με ενέργεια.
Συναντά, όπως λέει "Τον θυμωμένο Χριστό".
Ενθουσιασμένος, λέει στους φίλους του
"Λένε ψέματα. Ο Ιησούς δεν είναι φλώρος".
Βρήκε κάποιον αρρενωπό.
Και γύρισα την επόμενη βδομάδα κι αφιέρωσα τη ζωή μου στον Κύριο,
κι έφυγα από τα εγκόσμια, και ξεσηκώθηκα για τον Θεό.
Γίνεται στρατιώτης του Χριστού, ώσπου γύρισε σπίτι μια μέρα
και όλα του τα πράγματα,
τα βαράκια του, τα περιοδικά του, ήταν έξω στο δρόμο,
και η μητριά του είπε στον πατέρα του
"Δεν θέλω εδώ τον φανατικό του Ιησού".
Αν νιώθεις χαμένος και μόνος,
ίσως το έσκασες και νιώθεις μόνος.
Αν η οικογένειά σου καταρρέει,
και νιώθεις ότι δεν νοιάζονται για σένα…
Λέει την ιστορία της απόρριψης και από τους δυο του γονείς.
Θέλω να ξέρεις ότι ο Θεός σε αγαπάει.
Η Αγία Γραφή λέει ότι σε δημιούργησε στη μήτρα της μητέρας σου.
Η οικογένεια που βρίσκει είναι αυτή που έχτισε, τελικά,
με τους οπαδούς του.
Είμαι περήφανος για τόσο πολλούς από εσάς
που δεσμευτήκατε να καταστρέψετε όλη την κοσμική μουσική.
Πρέπει να διώξετε τους φίλους που σας σπρώχνουν στην αδιαφορία.
Είναι ώρα για πόλεμο.
Τέρμα τα καλά παιδιά.
Είναι ώρα για πόλεμο.
Είναι ώρα να πολεμήσουμε και να νικήσουμε για τις ψυχές όλων.
Τάχιστα πέρασε σε μεγαλύτερες εκκλησίες και μετά σε στάδια.
Η Εφηβική Μανία ήταν μια γέφυρα σωτηρίας σε μια κρίσιμη στιγμή.
Ήθελε να χτίσει αυτό που είχε περιγράψει ως στρατό του Θεού,
έναν πυρήνα νέων που ήταν εξαιρετικά αφοσιωμένοι.
Ήταν, στην καθομιλουμένη του, "Στρατιώτες του Θεού".
Θα πουν "Οι νέοι της δεκαετίας του '90,
τα κατάφεραν. Το Ευαγγέλιο μέχρι τα πέρατα της γης. Τα κατάφεραν!"
Για την εμπειρία αυτή μετά είπαν "Δεν είναι μόνο ο Ρον Λους
που έρχεται να μιλήσει στην ομάδα σας ως προσκεκλημένος,
είναι μια εκδήλωση στην οποία θα προσκαλέσουμε πολλές ομάδες νέων.
Θα έρθουμε σε εσάς. Είναι περιοδεία. Είναι εκδήλωση".
Και γίνεται Απόκτησε τη Φλόγα.
Θυμάμαι στο σπίτι του πάστορά μου, που έβγαλε μια βιντεοκασέτα,
λέγοντας "Ας δούμε αυτό".
Ήταν διαφήμιση του Απόκτησε τη Φλόγα.
Έτοιμοι να τα δώσετε όλα σήμερα;
Καλώς ήρθατε στο Απόκτησε τη Φλόγα!
Το ΑΤΦ δεν είναι μόνο τραγούδι και κήρυγμα.
Έχουμε φωτιές και βίντεο κλιπ.
Έχουμε μουσική, ζωντανή μπάντα και σκετσάκια.
Είναι σαν μια μοντέρνα παρουσίαση του Ευαγγελίου.
Είναι σαν μια χριστιανική ατομική έκρηξη με εφήβους.
Δεν ήξερα τι να περιμένω.
Όλοι όσοι μίλησαν γι' αυτό, όλοι όσοι πήγαν
ανυπομονούσαν να ξαναπάνε.
Ήμουν 12 χρονών, όταν πήγα στο πρώτο ΑΤΦ.
Γίνονταν σε όλη την Αμερική.
Πιστεύω ότι γίνονταν περίπου 60 τον χρόνο.
Νομίζω ότι πήγα στο πρώτο μου ΑΤΦ όταν ήμουν 11.
Πήγα σε πολλά ΑΤΦ ως παιδί.
Ήταν κάτι που έκανες με την ομάδα.
Έβλεπες ωραία συγκροτήματα που δεν ήξερες.
Βυθιζόσουν στη μουσική.
Έγινα επαγγελματίας μουσικός μάλλον επειδή τα λάτρεψα όλα αυτά.
Την πρώτη μου χρονιά, είχαμε θέσεις στην πρώτη σειρά.
Η Παρασκευή ήταν έτσι.
Δέκα, εννέα, οκτώ…
Όταν έσβησαν τα φώτα, έπαιζε μια δραματική μουσική.
Σε κάποια ΑΤΦ έμπαινε με μια μοτοσικλέτα.
-Ναι, ήταν τέλειο. -Έκανε είσοδο.
Ο Ρον Λους ανέβηκε στη σκηνή και είπε κάτι
όπως "Είστε έτοιμοι να ροκάρετε για τον Ιησού";
Απόκτησε τη Φλόγα.
Ήταν σαν Κοατσέλα για νεολαία.
-Χριστιανική νεολαία. -Δικέ μου.
Θυμάμαι που έπαιζαν οι Newsboys.
Οι Audio Adrenaline, οι Five Iron Frenzy,
διάσημες χριστιανικές μπάντες.
Η μουσική ήταν ένα μεγάλο μέρος
επειδή η μουσική εμπνέει το συναίσθημα.
Πολλοί στη συναυλία της Τέιλορ Σουίφτ έκλαιγαν.
Είναι το ίδιο συναίσθημα που είχαμε όλη την ώρα,
τραγουδώντας στον Θεό.
Λατρεύω τον χορό και τα ουρλιαχτά. Όλοι φώναζαν μαζί.
Η μουσική παίζει, τα φώτα αναβοσβήνουν,
υπάρχουν φωτιές.
Ήταν τόσο διαφορετικά
από την κανονική εκκλησία ή τις άλλες εκδηλώσεις που είχα πάει,
που ήταν σαχλές και κακόγουστες.
Αυτό δεν ήταν γλυκανάλατο.
Κάτι άλλο που το κάνει διασκεδαστικό είναι
ότι αυτές τις εκδηλώσεις τις οργάνωναν παιδιά,
συναυλίες σε στάδια.
Σε κάθε πόστο που μπορείς να σκεφτείς ήταν έφηβοι.
Ένας στρατός ασκούμενων.
Έπαιζαν, έστηναν, ξήλωναν, πουλούσαν αναμνηστικά,
μαζί με πάστορες της νεολαίας.
Τα πυροτεχνικά ήταν ευθύνη ενός 18χρονου παιδιού,
πράγμα απίστευτο.
Πατάω μερικά πλήκτρα και γυρίζω διακόπτες,
και ανατινάζονται.
Ήταν άριστα εκπαιδευμένοι.
Οι ασκούμενοι ήταν ωραίοι. Είχαν ακουστικά.
Στα 13 σου, αυτό το κάνει επίσημο.
Ασκούμενοι, είστε φοβεροί.
-Γεια, ασκούμενοι. -Σας ευχαριστώ όλους.
Δεν σας ξέρω, προφανώς, αλλά σας αγαπώ όλους.
Θα γίνω κι εγώ του χρόνου, μαζί σας!
Μαζί σας.
Είναι κλισέ να λέμε ότι το ροκ εντ ρολ είναι σαν θρησκεία,
αλλά είναι μια ιεροτελεστία.
Όμως είναι καλύτερο από συναυλία
επειδή σου προσφέρει ολόκληρη την εμπειρία.
Ένα στάδιο γεμάτο εφήβους με φερομόνες παντού στον αέρα,
συμβαίνουν πολλά και νιώθουμε πολλά συναισθήματα.
Είναι μια διαισθητική εμπειρία.
Ανατριχιάζεις και σκέφτεσαι "Αυτό είναι το Άγιο Πνεύμα".
Το κήρυγμα του Ρον Λους ήταν συναρπαστικό.
Σήμερα, θα σας ζητήσω να κάνετε κάτι πολύ θαρραλέο.
Ήρθε η ώρα να είστε τόσο παθιασμένοι με μια ανάγκη τόσο βαθιά ριζωμένη
"Θεέ μου, σε αγαπώ και ποτέ δεν θα αλλάξω".
"Μισώ το κακό. Μισώ το άδικο".
Ψάχνει για στρατό, παιδιά.
Ένιωθες την καρδιά σου να χτυπάει γρήγορα με ενθουσιασμό.
Πάντα ανυπομονούσα λόγω της ενέργειας που έδινε εκείνος.
Σας ορκίζομαι. Όταν το κάνετε αυτό…
Ο Ρον Λους, μου έδωσε την άδεια να παθιαστώ.
…και θα φτάσουμε σε απίστευτα ύψη!
Θα φτάσουμε εκεί που είμαστε γεμάτοι Θεό! Είναι απίστευτο!
Οι καρδιές μας είναι γεμάτες Θεό…
Ευχαριστώ για όλα όσα κάνεις.
-Μπράβο. -Τέλεια.
Ένιωθες το ίδιο που νιώθεις για κάποιον διάσημο.
-Ναι. -Απλώς "Θεέ μου,
έχω μπροστά μου αυτό το άτομο
που όλοι το θεωρούν ωραίο και σημαντικό".
Μετά από την πρώτη μου Απόκτησε τη Φλόγα εμπειρία, θυμάμαι ξεκάθαρα
να ξαπλώνω στο πάτωμα στο δωμάτιο της ξαδέρφης μου,
και να της λέω "Όλη μου η ζωή έχει αλλάξει".
"Δεν είναι υπερβολή". Αυτό έλεγαν πάντα.
Και βρήκα ένα μέρος όπου ένιωθα πως καταλάβαιναν
ότι νοιαζόμουν βαθιά για να σώσω τον κόσμο,
και έλεγαν "Ναι, μπορούμε να σε βοηθήσουμε.
Και μπορείς να βρεις αυτό το βαθύ νόημα".
Αυτό που πέτυχε το Απόκτησε τη Φλόγα,
ήταν πως πάντα ενέπνεε τους εφήβους.
Έδινε μια αίσθηση σκοπού κι ότι ανήκεις κάπου.
Που είναι μια βασική ανθρώπινη ανάγκη.
Σκεφτείτε βαθιά αυτό που θα σας ρωτήσω.
Μετά έρχεται το κάλεσμα.
Γινόταν σε ένα σκοτεινό αμφιθέατρο.
Υπήρχε ένας φωτεινός λευκός, λαμπερός σταυρός.
Ο Ρον Λους έλεγε να γυρίσουν στις θέσεις τους
και να προσευχηθούν γονυπετείς.
Έλεγε "Εντάξει, αν είστε πρόθυμοι για δέσμευση, σας ζητάω
να βάλετε τον παλιό σας εαυτό στον σταυρό,
γιατί μόνο όταν πεθάνεις αρχίζεις πραγματικά να ζεις".
Έλεγε "Κραυγάστε στο σκοτάδι.
Θέλω τον σταυρό".
Σηκώστε τον σταυρό τώρα.
"Πρέπει να τα βρείτε με τον Θεό απόψε.
Αυτή είναι η ευκαιρία σας, αμέσως τώρα".
Τα πράγματα θα σοβάρευαν.
"Κι αν ξέρεις τώρα ότι στην καρδιά σου
το πνεύμα του Θεού σού λέει να βοηθήσεις
τον ταχύ γυρισμό του Χριστού,
σήκωσε τα χέρια σου. Σήκωσε τα χέρια σου τώρα!"
Θυμάμαι να κλαίω πολύ,
να έχω γύρω μου χιλιάδες άλλους ανθρώπους που ένιωθαν το ίδιο.
Η συγκίνηση ήταν πραγματική.
"Αν νιώθεις το Άγιο Πνεύμα να αγγίζει την καρδιά σου,
βγες μπροστά".
Αρχίζει να ψιθυρίζει.
Ήμουν γονατιστή στο πάτωμα, κλαίγοντας.
Και τα παιδιά έκλαιγαν. Άνθρωποι έφερναν πράγματα μπροστά.
Βρήκαμε αντισυλληπτικά χάπια.
Βρήκαμε πράγματα που οι άνθρωποι εγκατέλειπαν,
τα πράγματα που εγκατέλειπαν.
Κάθεσαι εκεί και ακούς να σου λένε
"Ο Θεός θέλει να σε συγχωρέσει για όλα τα κακά που έκανες".
Το θέμα είναι, ότι στα 12, δεν είχα κάνει τίποτα κακό.
Αλλά έκλαιγα και ικέτευα τον Θεό να με συγχωρέσει
που δεν ήμουν αρκετά καλή.
Έχει δει κάθε δάκρυ που έχυσες.
Θα σε ξαναφτιάξει.
Το ξέρω γιατί ξανάφτιαξε εμένα.
Στο Απόκτησε τη Φλόγα, όταν ο Θεός σού βάζει φωτιά, είσαι ο φορέας του.
Ήταν όλα αυτά τα παιδιά εδώ έτοιμα
να αλλάξουν τον κόσμο για το καλό.
Ήμασταν όλοι έτοιμοι να κάνουμε ό,τι χρειαστεί
με κάθε μέσο για να σώσουμε τον κόσμο.
Τι θα κάνετε τώρα που είστε γεμάτοι με φλόγα;
Πάρτε τη φλόγα σας κι αλλάξτε τον κόσμο.
Μη την Παγκόσμιες Εξορμήσεις νέοι σαν εσάς ταξιδεύουν
σε όλο τον κόσμο κάθε καλοκαίρι.
Μετά το κάλεσμα στον βωμό, μιλούσαν για καλοκαιρινές αποστολές.
Όποιος ενδιαφερόταν να πάει έφευγε από το αμφιθέατρο.
Έφευγες, άφηνες τη θέση σου,
και πήγαινες στην αίθουσα με βίντεο για τις αποστολές.
Ο Θεός σε θέλει. Όχι τους άλλους,
θέλει εσένα, όχι τους υπόλοιπους,
όχι τους άλλους χριστιανούς.
Θέλει εσένα για να αλλάξει τον κόσμο.
Συμπλήρωσε μια αίτηση, διάλεξε μερικές χώρες
που θέλεις να πας, και στείλε την.
Το πρότζεκτ είναι να εξαπλωθεί το κίνημα, κάτι που απαιτεί πόρους.
Οι πιο πολλοί λένε "Δεν μπορώ να βρω τα χρήματα".
Μπορείς να τα βρεις. Όλοι μπορούν.
Ο Θεός δεν έχει πρόβλημα να σου τα δώσει.
Πρέπει να βρεις ποιος τα έχει.
Πάω στην Παραγουάη!
Πάω στη Νικαράγουα!
-Αλβανία! -Χιλή!
Πάω στην Ουκρανία.
Πάω στο Ελ Σαλβαδόρ!
Έλα μαζί μας στην Εφηβική Μανία για ένα ταξίδι στον κόσμο!
Η Εφηβική Μανία και το ΑΤΦ μάς έκαναν να πούμε
"Μπορώ να πάω σε ένα ταξίδι που δεν έχουν οργανώσει οι γονείς μου".
Και μετά λένε "Θέλεις να πας σε όλο τον κόσμο
χωρίς τους γονείς σου, με τα πιο κουλ 23χρονα που γνώρισες ποτέ;"
"Ναι, θέλω. Ναι, θέλω να πάω".
Σήκω από την καρέκλα σου. Φύγε από τη χώρα!
Φύγε από την πόλη! Πήγαινε σε μια αποστολή!
Θα σε γεμίσει. Θα σε συνεπάρει.
Θα σε επαναφέρει στα ίσια.
Θα σου δώσει ένα όραμα, μια αίσθηση πεπρωμένου και σκοπού.
"Βγείτε στον κόσμο να κηρύξετε το Ευαγγέλιο,
και μαθητεύσατε τα έθνη".
Αυτό ήταν το αποκορύφωμα.
Ήταν πολύ πνευματικό, κι επίσης εκπληκτικό.
ΡΕΪ ΜΠΟΛΤΖ
Έτσι, οι Διακονίες Εφηβική Μανία κάλεσαν τον μπαμπά να γράψει ένα τραγούδι
και ένα μουσικό βίντεο
για τη στρατολόγηση των αποστολών.
Έχω μια καρδιά, έχω μια φωνή
Έχω μια μαρτυρία
Είμαι ακόλουθος του Χριστού
Είναι ο ένας και μοναδικός
Θα τραγουδήσω.
Είναι ο ένας και μοναδικός Δρόμος για τον Παράδεισο
Θέλω να το μάθουν όλοι
Θέλω να το πω στον κόσμο
Επιστρέφει
Ώσπου να το ακούσουν όλοι στη Γη
-Θα το λέω στον κόσμο -Θα το λέω στον κόσμο
Το πρώτο μου ταξίδι μαζί τους ήταν στη Βολιβία.
Ο Ιησούς έχει μεγάλη επίδραση εδώ.
Είναι απίστευτο.
Οι γονείς μου προσπάθησαν να με αφήσουν μόνο για ένα μήνα.
Κι εγώ έλεγα "Όχι, όχι, σοβαρολογώ.
Θα πάω για δύο μήνες".
Έλεγα "Θα σωθούν πιο πολλοί".
Πήγα στο Χουάρεζ, στο Μεξικό.
Ήμουν διερμηνέας σε ένα ορφανοτροφείο παιδιών.
Ο κύριος τρόπος για να κηρύσσεις σε αυτά τα ταξίδια είναι μέσα από το θέατρο.
Έχουμε κοστούμια και μακιγιάζ, και παίζουμε θέατρο με τη μουσική
και τη γλώσσα της χώρας που βρισκόμαστε.
Το θέατρο είναι μια μικρή αλήθεια.
Ήμουν βασιλιάς των πειρατών. Ο πρωταγωνιστής.
Ήμουν λατίνα χορεύτρια, και ο χαρακτήρας μου ακολουθεί τον Ιησού,
αλλά όχι πριν νικήσει ο διάβολος.
Υπήρχε πάντα ένα θέατρο με τον Ιησού.
Σε κάθε εικόνα που έχω δει από ταξίδι ιεραποστολής,
ο Ιησούς είναι πάντα ένα ξανθό, όμορφο αγόρι.
Εγώ ήμουν μίμος στον θίασο παντομίμας.
Αποτελούν μέρος του σκηνικού,
και έτσι πρέπει να είναι εντελώς ακίνητοι.
Κατά τη διάρκεια του θεάτρου, οι αρχηγοί έλεγαν
"Μην κουνιέστε. Αν έστω σκουπίσετε τον ιδρώτα από το μέτωπό σας,
ίσως να αποσπάσετε την προσοχή κάποιου
από το Ευαγγέλιο, και θα πάει στην Κόλαση".
"Θες να πάει στην Κόλαση
επειδή δεν κρατήθηκες για ένα λεπτό;"
Αυτό περνάει από το μυαλό σου, όταν είσαι σαν άγαλμα,
και η πίεση, κυριολεκτικά, του κόσμου είναι στους ώμους σου,
και λες "Δεν πρέπει να κουνηθώ".
Εσωτερίκευσα την ιδέα ότι "Οι άνθρωποι πάνε στην Κόλαση.
Είναι αιώνιος πόνος πέρα από την κατανόησή σου.
Μπορείς να κάνεις κάτι για να μη συμβεί αυτό".
Και έτσι η μόνη ηθική απόφαση ήταν να συμμετάσχεις σε αυτό το κίνημα.
Οι αριθμοί ήταν ζωτικοί.
Ήθελαν να ξέρουν, στο τέλος,
-πόσοι είχαν σωθεί. -Μάλιστα.
"Δες τι καταφέρατε".
Σε τέσσερις μέρες, σώσαμε πάνω από 700.
Πάνω από 900 άνθρωποι σώθηκαν.
Ο Ρον πάντα μας έλεγε
"Παιδιά, αλλάζετε τον κόσμο".
Για πολλούς, πέτυχε.
Το πίστεψαν.
Όλοι ήρθαν, και όλο το χωριό σώθηκε.
Γκρέμιζαν τους ναούς τους και…
έχτιζαν εκκλησίες. Και ήταν απλά εκπληκτικό!
Όλα τα εκατομμύρια των ανθρώπων που δεν κατάφεραν να δουν ένα θίασο μίμων,
υποθέτω ότι όλοι τους καίγονται στην Κόλαση για πάντα.
Λυπάμαι γι' αυτό.
Φέρναμε λαθραία Βίβλους.
Μερικά κορίτσια είχαν φορέματα, που είχαν μικρές τσέπες,
και τις έκρυβαν εκεί.
Άλλοι τις παράχωναν σε σακούλες.
Τι είδες να συμβαίνει στο ταξίδι σου φέτος;
Έχουμε δει μεγάλα θαύματα.
Μάτια θολά, να γίνονται καθαρά και πόδια να μεγαλώνουν.
Ήταν τόσο ωραία που ο Θεός χρησιμοποίησε
την προσευχή μας για την κυρία, και βρήκε την όρασή της. Ήταν πολύ ωραία.
Ήταν μια γυναίκα που το ένα της πόδι ήταν πολύ πιο κοντό,
και κάποιος είπε
"Ας προσευχηθούμε να μακρύνει το πόδι της".
Και προσευχόμασταν,
τόσο έντονα, αλλά ο Θεός δεν τη θεράπευε.
Και τότε σκέφτεσαι "Πότε σταματάμε;"
Θυμάμαι να νιώθω τόσο αμήχανα που το πόδι της δεν μάκρυνε.
Γιατί δεν συνέβη; Είχα πίστη.
Μάλλον δεν είχα αρκετή πίστη και ένιωθα πολύ ένοχη.
Η θυσία από μόνη της έγινε στόχος.
Παίζαμε θέατρο δρόμου που έπεφτε ψεύτικο ξύλο.
Υπήρχαν μαθητές που έβαζαν ασκητικά στοιχεία.
Μαθητές που έλεγαν "Δεν θα βάλω τις επιγονατίδες μου.
Θα δοκιμαστώ για το Ευαγγέλιο.
Θα υποφέρω περισσότερο σωματικά".
Το σλόγκαν ήταν "Πέθανε άδειος κάθε μέρα".
Είναι ένα ασφαλές ταξίδι για τους νέους.
Έχω τρία παιδιά, μόλις έκανα το τρίτο
πριν λίγες εβδομάδες, και καταλαβαίνω
τους γονείς που στέλνουν τα μωρά τους σε άλλη χώρα.
Πηγαίνω σε αυτές τις χώρες το καλοκαίρι,
και βλέπω νέους σαν τους δικούς σας,
13, 14 και 15 χρονών, και λέω "Κάποιος εμπιστεύτηκε τον Θεό αρκετά
για να δώσει τα μωρά του για έναν μήνα στο όνομα του Θεού".
Δεν γίνεται ελαφρά τη καρδία.
Στην ύπαιθρο της Ινδίας,
ένιωσα πολύ άρρωστος.
ΧΩΡΙΣ ΓΙΑΤΡΟ
Αλλά είχαμε ένα βιβλίο με τίτλο Χωρίς Γιατρό.
Έγραφε "Έτσι δένεις την πληγή.
Έτσι διορθώνεις ένα κάταγμα. Έτσι τραύμα στο κεφάλι.
Έτσι ξεγεννάς ένα μωρό". Και το βιβλίο είπε
"Ίσως είναι σκωληκοειδίτιδα".
Έκανα επείγουσα σκωληκοειδεκτομή στο Χαϊντεραμπάντ της Ινδίας.
Η τεχνική της επέμβασης ήταν παλιά, ας πούμε.
Με τομή περίπου 23 εκατοστά, έβγαλαν τη σκωληκοειδίτιδα,
και την έραψαν ξανά.
Τελικά μολύνθηκε πάρα πολύ,
κι έπαθα σταφυλόκοκκο.
Είμαι γεμάτος μόλυνση, αλλά η μαμά και ο μπαμπάς δεν το ξέρουν.
"Ο Φιλ είναι καλά".
Αλλά, υπήρχε ένας εθελοντής γονιός που τον φρόντιζε,
και πήρε τη μαμά μας και είπε
"Πρέπει να τον συναντήσεις στο αεροδρόμιο με ασθενοφόρο
και να τον πας στο νοσοκομείο αμέσως μόλις φτάσει".
Τελικά, με έβαλαν σε μια εμπορική πτήση
στο τέλος του μήνα για να γυρίσω,
και πέρασα τρεις εβδομάδες στο νοσοκομείο
με ένα απόστημα 600 ml που έπρεπε να αποστραγγιστεί.
Ο γιατρός μου είναι βαρύτονος. Είπε
"Μα τι στο καλό έκανες στην Ινδία;"
Του είπα "Έλεγα στον κόσμο για τον Ιησού".
Έγινε έκκληση για προσευχή. "Ο γιος του Ρέι Μπολτζ ίσως να πεθαίνει".
Οπότε ο Ρον Λους έρχεται για επίσκεψη.
Ξέρεις, το αφεντικό.
Ήμουν πολύ ενθουσιασμένος, ακόμη και στην πυρετώδη
κατάστασή μου στο κρεβάτι.
Έχω ένα μικρό σημειωματάριο, και γράφει "Γαλάτες 6".
"Τα στίγματα του Ιησού εν τω σώματί μου βαστάζω".
Το αλλάζει σε "Το σημάδι ενός πρωτοπόρου".
Και όσο ανόητο κι αν ακούγεται που συγκινήθηκα,
σκέφτηκα "Αυτό αξίζει.
Αυτός ο πόνος έχει αξία".
Λένε "Είσαι επίλεκτος. Αλλάζεις τον κόσμο".
ΕΙΝΑΙ ΩΡΑ ΝΑ ΜΑΘΕΙΣ ΝΑ ΔΙΝΕΙΣ ΤΑ ΠΑΝΤΑ
Αποτέλεσμα των ταξιδιών αυτών είναι οι στρατιώτες.
Τελικά, πρέπει να πεις
"Εντάξει, Θεέ μου. Ό,τι θέλεις εσύ".
Σκέφτηκα "Θα δουλέψω πιο σκληρά.
Θα δώσω περισσότερα".
Κι έτσι, άρχισα να λέω "Νομίζω ότι θέλω να κάνω την πρακτική".
ΜΕΤΑΜΟΡΦΩΘΕΙΤΕ
ΣΥΓΚΡΟΥΣΤΕΙΤΕ ΜΕ ΤΟ ΠΕΠΡΩΜΕΝΟ
Η Ακαδημία Τιμής, ένα έτος πρακτικής άσκησης για αφοσιωμένους νέους
που θέλουν να βρουν τον σκοπό τους
και να αλλάξουν τη ζωή τους.
Οι τρεις κλάδοι της Εφηβικής Μανίας ήταν οι εκδηλώσεις ΑΤΦ,
οι ιεραποστολές, που είχαν τα περισσότερα έσοδα,
και τρίτο μέρος ήταν η Ακαδημία Τιμής.
Η ΑΚΑΔΗΜΙΑ ΤΙΜΗΣ
Για την Εφηβική Μανία και τον Ρον Λους ήταν ζωτική
η δημιουργία αυτού που αποκαλεί Ακαδημία Τιμής,
το τελευταίο σχολείο των επίλεκτών του.
Αυτή είναι μια περίοδος
που οι ευαγγελιστές λένε "Θέλω δικό μου κολέγιο,
το Πανεπιστήμιο Liberty και το Πανεπιστήμιο Regent".
Και ο Ρον κάπως έτσι σκέφτεται.
ΔΙΑΚΟΝΙΕΣ ΕΦΗΒΙΚΗ ΜΑΝΙΑ
Οι εγκαταστάσεις ήταν στο Λιντέιλ του Τέξας,
που βρίσκεται στη μέση του πουθενά.
Ήταν μια τεράστια ιδιοκτησία στο Ανατολικό Τέξας.
Εκπαιδεύει νέους, αλλά χρειάζεται και κάποιους να εργάζονται.
Υπάρχει χειρωνακτική δουλειά που πρέπει να γίνει.
Έτσι λέει στους φοιτητές "Θα πας εκεί για να μάθεις,
και θα πας επίσης εκεί
για την παραγωγή μας, και θα πληρώσεις για αυτό".
"Είναι μια θέση πρακτικής".
Όταν αποφοίτησα από το λύκειο,
η Ακαδημία Τιμής, φυσικά, ήταν το επόμενο βήμα για μένα.
Θα είναι σαν το ΑΤΦ συνέχεια. Θα είναι τέλεια.
Να πάω κάπου όπου όλοι ήταν σαν εμένα
και το ίδιο παθιασμένοι να βγουν μπροστά για τον Ιησού,
και με τη φλόγα να αλλάξουν τον κόσμο.
Ήταν οι δικοί μου. Με αυτούς ήθελα να είμαι.
Αλλά η ιδέα ότι αυτό θα μπορούσε να είναι κάπως κακό για μένα,
αυτό δεν το σκέφτεσαι καν.
Και έφτασα εκεί και ήταν σίγουρα διαφορετικό από αυτό που περίμενα.
ΔΙΑΚΟΝΙΕΣ ΕΦΗΒΙΚΗ ΜΑΝΙΑ
Να σε ρωτήσω κάτι.
Τι προτίθεσαι θυσιάσεις για τον Κύριο;
Τι είναι η ζωή σου;
Ίσως έρθει η ώρα που ο Θεός θα μας ζητήσει
να εγκαταλείψουμε τις ανέσεις μας και να ζήσουμε γι' αυτόν διαφορετικά.
Δεν ξέρουμε τι έπεται,
αλλά φαίνεται ότι έρχεται πόνος και ταλαιπωρία.
ΣΤΗ ΣΥΝΕΧΕΙΑ
Ήμασταν πιστοί, αλλά ξέραμε ότι κάτι ήταν περίεργο.
Ήμουν έφηβος τηλεπωλητής για τον Ιησού.
Ήταν το ίδιο σχέδιο μαθήματος, σε κάθε τάξη: υπακοή.
Δεν υπήρχε αμφισβήτηση της εξουσίας.
Ξαφνικά οι φρουροί μάς είπαν να τρέξουμε.
Αυτό ήταν τρελό.
Δεν ήξερα ότι η Εφηβική Μανία είχε κάνει οτιδήποτε κακό
για πολύ καιρό.
Νόμιζα ότι εγώ ήμουν το πρόβλημα.
Διδάχτηκαν τον τρόμο και έμαθαν να τον μεταδίδουν.
Ήμασταν σε πόλεμο.
Επρόκειτο να ξεσηκωθούμε με μια ιαχή.
Να ακούσω την ιαχή σας απόψε!
ΠΟΛΕΜΙΚΗ ΙΑΧΗ
Πρέπει να σας ακούσω! Να ακούσω την πολεμική ιαχή σας απόψε!
Έβλεπα τον Ρον να συμβαδίζει με το πολιτικό κίνημα.
Παρθένες έφηβες στην Αμερική βιάζονται στο πεζοδρόμιο…
Αν χτίσεις στρατό,
τελικά, θα πρέπει να τους δώσεις διαταγές.
Είμαστε εδώ για να ηγηθούμε αυτού του πολιτισμικού πόλεμου.
Όταν μπεις στον στρατό, χάνεις την ταυτότητά σου.
Το ίδιο συμβαίνει και με τον Ιησού.
Πρέπει να χαθεί η παλιά ταυτότητα.
"Δεν θα επιβιώσω αν μείνω εδώ".
Ήθελα να καταπνίξω την επίθεση του Σατανά.
"Αλήθεια; Αρνείσαι ότι μου συνέβη αυτό;"
Μεγάλωναν μάρτυρες και στρατολογούσαν παιδιά.
Είσαι αναλώσιμος,
και ίσως το πιο πολύτιμο πράγμα να είναι ο θάνατός σου.
Υποτιτλισμός: Κάλλια Κουζινόγλου
Επιμέλεια Γρηγόρης Αντωνίου